**Нохчийн меттан 10-11 классашна**

**лерина программа**

**Кхеторан кехат**

Нохчийн меттан юкъарадешаран юккъерчу школана лерина программа хIоттийна Нохчийн Республикин юкъарадешаран школашна леринчу планан, Федеральни пачхьалкхан дешаран стандартан, коьрта юкъара дешаран федеральни пачхьалкхан дешаран стандартана бина хийцамаш, Россин Федерацин дешаран а, 1илманан а Министерствос омрица ч1аг1бина болу 17-чу декабрехь 2010-чу ш. № 1897.

Т1еч1аг1дина Россин Федерацин дешаран а, 1илманан а Министерствон омрица 31-чу декабрехь 2015-чу ш. № 1577) а, коьртачу дешаран программин бух т1е а тевжаш, С.Э.Эдиловн нохчийн меттан герггарчу хьесапехь йолчу программех пайда а оьцуш.

Программа лерина ю х1окху сахьтийн барамна:

|  |  |  |  |
| --- | --- | --- | --- |
| класс | Дешаран  к1ира | сахьтийн барам к1ирнах | Дешаран шеран дерриге сахьташ |
|  |  |
| 10 класс | 34 | 1 | 34 |
| 11 класс | 34 | 1 | 34 |

Программан тайпа:нохчийн меттан базови программа

Белхан программин кхачо йина дешаран –методически комплексаца:

1аматаш:

Дешархошна:

1. Джамалханов З.Д., Чинхоева Т.Н. «Нохчийн мотт» 10-11-чуй классашна. Грозный ГУ «Книжное издательство» 2002 шо.

Хьехархочунна:

2. Джамалханов З.Д. , Мачигов М.Ю. «Нохчийн мотт» 1-ра дакъа. Педучилищан студенташна учебник. Грозный Нохч-Г1алг1айн книжни издательство 1985 шо.

3. Джамалханов З.Д., Хамидова З.Х. «Юккъерчу школийн лакхарчу классашкахь ненан мотт а, литература а хьехар» Грозный Нохч-Г1алг1айн книжни издательство 1972 шо.

4.Тимаев А. Д. «Х1инцалера нохчийн мотт» Лексикологи, фонетика, морфологи. Соьлжа-Г1ала 2011 шо.

**Дешаран предмет Iаморан жамIаш**

Нохчийн мотт 1амийначу дешархочуьнгахь хила деза хаарш:

10 класс

– нохчийн мотт уьйран а, юкъаметиггалин гIирс а, пачхьалкхан мотт а хиларх кхетар;

– нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, юкъараллехь ша дIалоцу йолу меттиг билгалъярехь а оьшуш хиларх кхеташ хилар;

– вовшашца а, кхечу къаьмнийн векалшца а юкъаметтигаш дIакхехьарехь нохчийн маттах пайда эца кийча хилар;

– къаьмнийн культурийн юкъаметтигаш дIакхехьарехь къинхетаме а, машаре а хилар;

– шен къоман а, РФ-цехь дехачу къаьмнийн а, дуьненаюкъара культура а йовзарехь нохчийн мотт мехала гIирс хиларх кхеташ хилар.

– барта а, йозанан а хаамех цхьатера кхеташ хилар (Iалашонех, теманех, коьртачу а, тIебузучу а хаамех);

– тайп-тайпанчу хотIийн (стилан), жанрийн тексташ массо кепара ешар карадерзор;

– билгалбинчу барамехь яцйина (план, юхасхьайийцар, изложени, конспект) ладоьгIна я дIаешна текст юха схьайийца хаар;

– тайп-тайпана юкъараллин хьелаш тидаме а оьцуш, къамелдарехь а, дийцаре даршкахь, дискуссешкахь дакъа лаца а, барта а, йозанан а аларш кхолла а хаар.

**11-г1а класс чекхъяьккхинчарна хаа дезарг**

Нохчийн мотт 1амийначу дешархочуьнгахь хила деза х аарш:

– нохчийн мотт уьйран а, юкъаметиггалин гIирс а, пачхьалкхан мотт а хиларх кхетар;

– нохчийн мотт дешаран, къинхьегаман, говзаллин гIуллакхдарехь а, ша вовзийтарехь а, юкъараллехь ша дIалоцу йолу меттиг билгалъярехь а оьшуш хиларх кхеташ хилар;

– вовшашца а, кхечу къаьмнийн векалшца а юкъаметтигаш дIакхехьарехь нохчийн маттах пайда эца кийча хилар;

– къаьмнийн культурийн юкъаметтигаш дIакхехьарехь къинхетаме а, машаре а хилар;

– шен къоман а, РФ-цехь дехачу къаьмнийн а, дуьненаюкъара культура а йовзарехь нохчийн мотт мехала гIирс хиларх кхеташ хилар.

– барта а, йозанан а хаамех цхьатера кхеташ хилар (Iалашонех, теманех, коьртачу а, тIебузучу а хаамех);

– тайп-тайпанчу хотIийн (стилан), жанрийн тексташ массо кепара ешар карадерзор;

– билгалбинчу барамехь яцйина (план, юхасхьайийцар, изложени, конспект) ладоьгIна я дIаешна текст юха схьайийца хаар;

– тайп-тайпана юкъараллин хьелаш тидаме а оьцуш, къамелдарехь а, дийцаре даршкахь, дискуссешкахь дакъа лаца а, барта а, йозанан а аларш кхолла а хаар;

– шенна хаарш лаха а, карадерзо а хаар;

– тайп-тайпанчу хаамийн хьостанашца, интернетан гIирсашца а цхьаьна, болх бан а, справочни литературех а пайда эца хаар;

– билгалйинчу темина коьчал схьахаржа а, иза цхьана къепе ерзо а хаар; таллам бан а, цхьаъ вукхуьнца юста а, схьагайта а, жамIаш дан а, юкъара маьIна даккха а, шена хетарг тIечIагIдеш, делил дало а хаар;

– оьрсийн мотт Iаморехь нохчийн маттах пайда эца хаар;

– ша дечу къамелан терго яран хаарш карадерзор;

– меттан башхаллех пайда эца хааар ( нохчийн меттан, оьрсийн меттан, кхечу пачхьалкхийн меттанийн, литературин урокашкахь).

Юккъера юкъарадешаран ишкол чекхъяьккхинчу дешархочо нохчийн маттехула карадерзо деза **предметни жамIаш:**

– базови кхетамаш караберзор: мотт а, къамел а, барта а, йозанан а къамел, диалог, монолог, къамел даран хьелаш, литературни меттан норманаш, текст, меттан система: фонетика, орфоэпи, лексика, фразеологи, дешан хIоттам, дошкхоллар, морфологи, синтаксис, орфографи, пунктуаци;

**–**нохчийнметтан коьрта меженаш а, церан билгалонаш а евзаш хилар, дешан, дешнийн цхьаьнакхетарийн, предложенийн тайп-тайпана таллам бан хаар;

**–** юкъаметтигаш а, хьелаш а тидаме а оьцуш, шен къамелехь нийса меттан дакъойх пайда эцар;

**–** нохчийн меттан фонетически, лексически системийн, грамматически дIахIоттаман коьрта башхаллаш евзаш хилар;

**–**нохчийн литературни меттан норманаш а, къамелан оьздангалла а евзаш хилар а, барта а, йозанан а аларех шен къамелехь пайда эца хаар;

**–**тайп-тайпанчу лингвистически а, ткъа иштта шинаметтан а словарех пайда эца хаар;

**–**тайп-тайпанчу жанрийн, хотIийн (стилан) тексташ юкъарчу чулацамах кхеташ еша хаар: исбаьхьаллин (стихаш, эшарш, дийцарш, романийн, повестийн дакъош), дешаран-Iилманан (1аматаш, хрестоматеш тIера тексташ), Iилманан-гIараевлла (шуьйра девзаш долчу журналаш тIера статьяш), публицистически (хроника, информационни хаам, комментари), гIуллакхан (анкеташ, тоьшаллаш и дI. кх. а);

**–** лергана хазарехь юккъерчу барамехь (хьехархочун, телевиденин, радион дикторан къамел) бовзуьйтучу хаамах кхетар;

**–**юкъаметтигаш дIакхехьаран тайп-тайпана хьелаш тидаме а оьцуш, массо кепара жанрийн, хотIийн (стилан) тексташ кхоллар; къамел долоран юьхь шегахь а йолуш, Iер-дахаран, дешаран, социокультурни теманашна гIиллакхехь диалогаш дIаяхьа хаар;

**–**хаамийн хьостанах санна пайда эцарца текстаца болх бан а, текстан массо кепара анализ ян а, текстан хаамийн коьрта кепаш плане, тезисе, конспекте а юхакечъян хаар;

**–** текстан дакъош нохчийн маттера оьрсийн матте гочдар.

**Белхан программин чулацам**

**10 класс**

Карладаккхар

Мотт, цуьнан коьрта билгалонаш, маь1на. Нохчийн мотт, цуьнан маь1на, исбаьхьалла.

**Лексикологи**

Нохчийн меттан дешнийн хазна. Омонимаш, синонимаш, антонимаш.Архаизмаш, историзмаш, неологизмаш. Нохчийн меттан а, т1еэцна а дешнаш. Литературни меттан лексикан тайпанаш. Литературни мотт а, диалекташ а.

**Нохчийн меттан дошамаш.**

**Фонетиках хаамаш**

Нохчийн алфавит. Мукъа а, мукъаза а аьзнаш. Мукъачу аьзнийн тайпанаш.

Мукъа а, мукъаза а аьзнаш. Доца шеконан мукъа аьзнаш (*а, у, и*). Ч1ог1а а, к1еда а, деха, доца, балдийн, балдийн доцу мукъа аьзнаш. Дешдакъа (4 сахьт).

**Морфологи а, орфографи а**

Нохчийн орфографих лаьцна хаамаш. Доккха элп яздаран бакъонаш. Дош сехьадаккхаран бакъонаш. Дешан латтам. Схьадевлла, схьадовлаза дешнаш .

**Къамелан дакъош**

Ц1ердешнийн легарш, церан нийсаяздар.

Билгалдешнийн легарш, церан нийсаяздар.

Терахьдешнийн кхолладалар, легар, нийсаяздар.

Ц1ерметдешнийн легар, нийсаяздар.

Хандешнийн хенийн чаккхенаш нийсаяздар.

Куцдош, цуьнан тайпанаш, нийсаяздар.

Дешт1аьхье, цуьнан нийсаяздар.

Хуттургаш, церан тайпанаш, нийсаяъяр.

**Дакъалгаш, церан тайпанаш, нийсаяздар.**

**Айдардешнаш, церан тайпанаш, нийсаяздар.**

**11 класс**

**Синтаксис, пунктуаци**

Цхьалхе предложени

I. Дийцаран, хаттаран, айдаран, т1едожоран предложенеш (1 сахьт).  
Предложенехь дешнийн синтаксически уьйр а, цуьнан тайпанаш а.

Подлежащиний, сказуеминий юккъехь тире (1 сахьт).

Цхьалхечу предложенин кепаш къесто хаар: юьхьан а, билгала-юьхьан а, билгала-юьхьан а, юкъара-юьхьан а, юьхьаза а, юьззина а, юьззина йоцу а предложенеш (1 сахьт).

Предложенин цхьанатайпанара меженаш, церан нийсазъяр (1 сахьт). Цхьанатайпанара а, цхьанатайпанара боцу а къастамаш (1 сахьт).

Предложенин шакъаьстина меженаш. Причастин, деепричастин карчамаш, церан нийсаязбар. Шакъаьстина юххедиллар, цуьнан нийсаяздар. (1сахьт).

Латтаман дурс, цуьнан нийсаяздар. Юкьадало дешнаш, предложенеш, т1едерзар, айдардешнаш, церан нийсаяздар. Дешнаш-предложенеш х1аъ, х1ан-х1а (3сахьт).

II. Йозанехь цхьалхечу предложених нийса пайдаэца хаар.

**Чолхе предложени**

Чолхе - цхьаьнакхетта предложени а, цуьнгахь хуттургаш а, сацаран хьаьркаш а (1 сахьт).

Чолхе-карарчу предложенех кхетам балар. Чолхе-карарчу предложенехь карара хуттургаш а, хуттурган дешнаш а (1 сахьт).

Т1етуху предложенийн грамматически билгалонаш (1 сахьт).

Т1етуху предложени, цуьнан карчамаш. Т1етуху предложени а, т1етухучу предложенин карчам, кепаш, схемаш (1 сахьт).

Шина я масех т1етуху предложенешца чолхе-карара предложенеш (1 сахьт).

Цхьанакарара т1етуху предложенеш. Хьалха-т1аьхьаллин кепара т1етуху предложенеш (1 сахьт).

Ийна чолхе предложенеш а, къамелан мур а (1 сахьт).

Хуттургаш йоцу чолхе предложенеш

Хуттургаш йоцчу чолхечу предложенешкахь ц1оьмалг, ц1оьмалгаца т1адам, шит1адам, тире (3 сахьт).

Ма-дарра а, лач а къамел

Ма-дарра а, лач а къамел довзийтар. Ма-даррачу кьамелехь сацаран хьаьркаш х1иттор. Ма-дарра къамел лач къамеле дерзоран некъаш а, бакьонаш а. Цитаташкахь сацаран хьаьркаш х1иттор (4 сахьт).

Нохчийн меттан суртх1отторан г1ирсаш а, исбаьхьаллин башхаллаш а(1 сахьт).

Пунктуаци

Йозанехь сацаран хьаьркаш х1итторан бакъонаш: т1адам, хаттаран хьаьрк, айдаран хьаьрк, дукхат1адамаш, ц1оьмалг, ц1оьмалгаца т1адам, шит1адам, тире, къовларш, маь1алгаш(2 сахьт).

**Нохчийн меттан тематически план**

**10-г1а класс**

|  |  |  |  |  |
| --- | --- | --- | --- | --- |
| № | Дешаран темин дакъа | Сахьтийн барам | Талламан болх.  Талламан кеп. | Кхолл.болх. |
| 1 | Хьалхара дакъа.Карладаккхар | 3 | 4 | 2-соч |
| 2 | Шолг1а дакъа.Лексикологи | 8 |  | 2-излож |
| 3 | Кхоалг1а дакъа.Фонетиках хаамаш | 5 |  |  |
| 4 | Доьалг1а дакъа.Морфологи а, орфографи а | 5 |  |  |
| 5 | Пхоьалг1а дакъа .Къамелан дакъош | 13 |  |  |
| 6 | Талламан белхаш | 4 |  |  |
| 7 | Кхоллараллин белхаш | 4 |  |  |
|  | Дерриге | 34 |  |  |

**Нохчийн меттан 11-чу классан дешаран-темин хьесап**

|  |  |  |
| --- | --- | --- |
| № | Дешаран темин дакъа  Урокан тема | Сахьтийн  барам |
| 1 | 1 дакъа.Синтаксис, пунктуаци, цхьалхе предложени | 9+3 |
| 2 | Чолхе предложенеш | 7+2 |
| 3 | Хуттургаш йоцу чолхе предложенеш | 3 |
| 4 | Ма-дарра къамел | 5+2 |
| 5 | Пунктуаци | 2+1с |
|  | Дерриге | 34 |